
Gheorghe I. Brătianu (1898-1953) a fost una din figurile de marcă ale 
intelectualităţii româneşti, victimă a regimului comunist. În anii 1944-1947 a fost 
supus unui lung şir de amenințări şi denigrări, soldate cu eliminarea treptată din 
funcțiile publice pe care le deţinea: profesor la Universitatea Bucureşti, profesor la 
Şcoala Superioară de Război, director al Institutului de Istorie Universală „N. Iorga”, 
director al publicaţiei academice Revue historique du Sud-Est Européen. Din vara 
anului 1947, timp de aproape trei ani, i s-a fixat regimul de domiciliu obligatoriu, cu 
supraveghere permanentă, la locuinţa sa din Bucureşti, strada (Biserica) Popa Chițu 
nr. 26. În noaptea de 5/6 mai 1950 a fost arestat şi încarcerat. 

Cifric, martiriul lui Gheorghe I. Brătianu, de la 23 august 1944 la 27 aprilie 
1953, data oficială a morții sale în închisoarea de la Sighet, totalizează aproape nouă 
ani; în termeni mai exacţi, 3.158 de zile, adică a şasea parte din viaţa sa. Perioada 
claustrării (a domiciliului obligatoriu şi a detenţiei) totalizează 2.071 zile, adică 
aproape cinci ani, fapt ce l-a marcat profund, şubrezindu-i mult rezistenţa fizică şi 
psihică. 

Studiul nostru tratează perioada mai puţin cunoscută a domiciliului 
obligatoriu. În arhiva CNSAS se păstrează un dosar penal cu opt volume, în care se 
regăsesc mai multe rapoarte zilnice ale agenților care îl supravegheau pe marele 
istoric, în propria lui casă. O sinteză a lor dezvăluie regimul drastic de izolare în care 


a trăit Gh. Brătianu în ultimii săi ani de viaţă precum şi preocupările acestuia. 


Cum s-a ajuns la starea/regimul de domiciliu obligatoriu pentru Gheorghe I. 
Brătianu, în anii 1947-1950? Iată o întrebare la care un răspuns ex abrupto şi cu 
valenţe „definitive” nu se poate da în actualul stadiu al cercetărilor. Regimul de 


domiciliu obligatoriu s-a practicat nu o dată de-a lungul istoriei, aplicat de autorități 


! Aurel Pentelescu, Liviu Ţăranu, Gheorghe I. Brătianu în dosarele Securităţii. Documente (1947- 


1953), Editura Enciclopedică, Bucureşti, 2006. 


persoanelor „incomode” spre a le stopa de la acțiuni publice, prin claustrare şi diverse 
interdicții. Spre exemplu, în timpul regimului Mareşal Ion Antonescu, militantului 
comunist Lucrețiu Pătrăşcanu i s-a fixat domiciliul obligatoriu la Poiana Țapului 
(Zamora), în anii 1941-1942. Într-un interviu cu Ion Biberi, realizat în 1945 şi 
publicat în 1946, Lucrețiu Pătrășcanu relata: „În lipsa unor studii pregătitoare asupra 
structurii vieţii societății româneşti în spirit marxist, am simţit nevoia de limpezire 
sufletească, de a cerceta personal viața românească. Mi-am concentrat preocupările 
mele imediat ce am avut un moment de răgaz (subl. n.) şi trebuie să recunosc că acest 
moment de răgaz mi-a fost oferit de domiciliul obligatoriu, în care am stat doi ani 
(1941-1942 — n.n.). Am început să cercetez temeinic materialul documentar. Din 
această nevoie şi din aderenţa intelectuală şi sufletească la fenomenele studiate, au 
reieşit cele trei lucrări ale mele, toate consacrate problemei româneşti (subl. n.)”?. 
Adăuga după enumerarea celor trei lucrări (Un veac de frământări sociale, 


CIT SL) 


definitivată la 16 martie 1942 şi tipărită în 1945; Problemele de bază ale României; 
Sub trei dictaturi, elaborată în aprilie-octombrie 1941 şi tipărită în decembrie 1944) 
următoarele: „Lucrez acum la cea de-a patra lucrare, care închide de fapt ciclul, 
Curente şi tendinţe în filozofia românească (finalizată în octombrie 1945 şi tipărită în 
trei ediţii, a treia, în toamna anului 1946 — n.n.)%5. 

Aşadar, Lucrețiu Pătrăşcanu îşi aminteşte, în 1945, chiar cu oarecare nostalgie 
de cei doi ani „de răgaz” la Poiana Țapului (Zamora), în 1941-1942, când şi-a scris în 
voie lucrările, unde regimul cu domiciliul obligatoriu nu avea restricții punitive 
umilitoare. Din informaţiile noastre pe cale orală (vor trebui cândva confruntate cu 
documente din arhive!), spre deosebire de Gheorghe I. Brătianu, nu avea post de 
supraveghere permanentă în chiar încăperea în care trăia, nu suferea de restricţii 
materiale (masă, cazare etc.), putea chiar să se deplaseze în voie la Bucureşti ş.a“. 


Nu credem că facem o apropiere forțată între regimul cu domiciliu obligatoriu 


al lui Lucrețiu Pătrăşcanu şi cel aplicat lui Gheorghe Brătianu, cu circa cinci ani mai 


? Ion Biberi, Lumea de mâine, Editura Forum, [Bucureşti], 1946, p. 80 (pp. 70-82); vezi şi Lucrețiu 
Pătrăşcanu, Scrieri, articole, cuvântări, 1944-1947, Editura Politică, Bucureşti, 1983, p. 164. (p. 151- 
166). 

* Ibidem. 

* Informaţiile reţinute din diverse surse de Aurel Pentelescu după Plenara C.C. al P.C.R. din aprilie 
1968 prin care Lucrețiu Pătrăşcanu a fost reabilitat, iar în perioada 1969-1983 i s-au tipărit şase volume 


din lucrările sale la Editura Politică, Bucureşti. 


târziu. Duritatea regimului de domiciliu forţat suportat de Gheorghe Brătianu este însă 
realmente devastatoare. 

La 1 noiembrie 1946, o echipă formată din trei funcționari în Prefectura 
Poliției Capitalei, Brigada II Siguranţă, au descins la domiciliul lui Gheorghe I. 
Brătianu din strada Popa Chițu nr. 26, Bucureşti, şi au efectuat o „percheziție 
domiciliară”, întrucât în adresa Direcţiei Poliţiei de Siguranţă a Capitalei din 24 
octombrie 1946, către Parchetul Curţii Marţiale a Corpului II Armată, care a aprobat 
percheziția, se arăta că „la locuinţa numitului Gheorghe Brătianu din Bucureşti str. 
Popa Chițu, nr. 26 (...) se află material ce interesează ordinea şi siguranţa statului”. 
Un amplu proces verbal, încheiat la ora 18.30, după efectuarea percheziției 
domiciliare, în cele 9 camere ale imobilului plus dependinţe, arată ce materiale au fost 
reţinute de echipa de la Brigada II Siguranţă. Nici unul care să pună în pericol 
siguranța statului, dar, toate, care vizau preocupările lui Gheorghe I. Brătianu ca 
istoric şi care puteau fi cotate, în planul acuzațiilor politice, ca antisovietice sau 
prolegionare etc. 

Istoricul Claudiu Secaşiu pune „semnificaţia politică” a percheziției din 1 
noiembrie 1946 pe seama alegerilor parlamentare din 19 noiembrie 1946, unde 
„Gheorghe Brătianu îşi depusese candidatura, în mod simbolic”7. Nu contestăm 
această ipoteză. După ştiinţa noastră, această percheziție domiciliară este cea dintâi. 
În contextul politic intern şi internațional al vremii, ea reprezintă un drastic 
avertisment pentru Gheorghe I. Brătianu şi familia sa. 

Considerăm că stabilirea domiciliului obligatoriu pentru Gheorghe I. Brătianu 
are acest fundal politico-istoric tot mai agitat, din care, România, intrată în sfera de 
influență sovietică, nu se putea abstrage, deşi între percheziția domiciliară din 1 
noiembrie 1946 şi data de 15 august 1947, când organele de Siguranță au stabilit 
postul fix de supraveghere în casa profesorului, au trecut mai bine de nouă luni 
calendaristice. 

Într-o Notă din 21 august 1947 se precizează: „Începând de vineri 15 august 


a.c., lui Gh. Brătianu i s-a fixat un post fix la domiciliu de către Siguranța Generală. 


` Arhiva Consiliului Naţional pentru Studierea Arhivelor Securităţii (A.C.N.S.A.S.), fond Penal, dosar 
nr. 356, vol. 6, f. 291. 

é Ibidem, f. 292-293. 

7 Claudiu Secaşiu, Contribuţii privind biografia istoricului Gheorghe I. Brătianu (anii 1945-1953), în 


„Revista Istorică”, serie nouă, tomul IX, 1998, nr. 5-6, mai-decembrie, p. 332. 


Această măsură a fost explicată ca fiind impusă de împrejurări pentru asigurarea 


securităţii sale”$ 


„ Pentru ca, la 10 septembrie 1947, Inspectoratul de Siguranţă al 
Capitalei, Serviciul 1, Secţia 1, Brigada 1 să raporteze Direcţiunii de Siguranță 
Statului, Serviciul 1, Biroul 1, din cadrul Direcţiunii Generale a Poliţiei următoarele: 
„Domiciliul obligatoriu pentru Gheorghe Brătianu a început de fapt în ziua de 20 


1”? În acelaşi raport se arăta: 


august a.c., dată de la care nu a mai părăsit domiciliu 
„Consemnul dat agenţilor de pază era de a nu părăsi domiciliul şi a nu lua contact cu 
nici o persoană străină în afară de membrii familiei”. Apoi era relatată împrejurarea 
când Sebastian Moruzi şi Zinca Brătianu, rude, l-au vizitat pe Gheorghe I. Brătianu, 
fapt considerat o greşeală din partea agenților de supraveghere. Se stipulează în 
acelaşi document: „„...s-a repetat şi adus la cunoştinţa agenţilor consemnul că nu i se 
va permite (lui Gheorghe I. Brătianu — n.n.) contact decât exclusiv cu membrii 
familiei care locuiesc în imobilul din str. Popa Chițu nr. 26, unde Gheorghe Brătianu 
are domiciliul forțat” "'. 

Sunt de sesizat cel puţin două aspecte complementare, în context. Primul, că 
exclusivitatea impusă celor cu care Gheorghe I. Brătianu venea în contact la 
domiciliul său, chiar şi rude de gradul întâi, marca un regim de domiciliu forțat 
deosebit de sever, mult mai sever decât cel aplicat altor oameni politici ai vremii, spre 
exemplu unchiul său Constantin (Dinu) Brătianu ş.a. Al doilea aspect vizează şirul 
interdicțiilor la care a fost supus Gheorghe I. Brătianu, chiar de la început, cât se poate 
de drastice. Mai întâi: a) postul fix de supraveghere neîntreruptă (cu schimbarea 
agenţilor la 24 ore de serviciu), prestat „la vedere”, în chiar locuinţa profesorului 
(localizat de noi în salon, la parter), fapt ce echivala cu o ameninţare oficială 
permanentă, dată fiind starea de tensiune (persecuție) socială ce exista în societatea 
românească la acea dată. Apoi, celelalte, puse în aplicare în primele două săptămâni: 
b) interzicerea părăsirii domiciliului (de la 20 august 1947, cum s-a arătat; de la 15 la 
20 august 1947 misiunea agenţilor a fost „de însoţire”!?, specifică unui regim de 
pază/protecţie, cum se preconizase inițial); c) interzicerea contactelor cu persoane 


străine (înțelegem: toate tipurile de persoane, atât din ţară, cât şi de peste hotare); d) 


5 A.C.N.S.A.S., fond Penal, dosar nr. 356, vol. 4, f. 343. 
? Ibidem, f. 350; doc. 10. 

'9 Ibidem. 

l Ibidem. 

'* Ibidem, f. 343. 


interzicerea contactelor cu persoane din familie (înţelegem: rude de orice grad), în 
afara celor care locuiau în imobilul amintit, adică soția (se adăuga personalul de 
deservire al casei: jupâneasa/bucătăreasa; femeia de serviciu, lenjereasa etc.), e) 
suspendarea convorbirilor telefonice (blocarea telefonului aflat în biroul/biblioteca 
profesorului)". Au urmat, în perioada următoare şi alte interdicții: f) părăsirea 
domiciliului doar cu aprobarea eşaloanelor superioare (Direcţia Generală a Securității 
Poporului) şi numai însoțit de agent (la Biblioteca Academiei Române — doar la 
început; la dentistul particular — după îndelungi amânări, de ordinul multor luni de 
zile); g) interzicerea ieşirii în oraş, la plimbare, însoţit de agent (solicitare neaprobată 
vreodată); h) interzicerea ascultării posturilor radiofonice străine (doar la început) ş.a. 
Citea zilnic ziarul „Universul” la care era abonat. „Ocupaţia care o are: citeşte în 
fiecare zi „Universul” şi cărți din biblioteca pe care o are în româneşte, franțuzeşte şi 
englezeşte” — consemna agentul supraveghetor!“. 

În cercetarea noastră, descoperirea şi lectura rapoartelor de supraveghere a lui 
Gheorghe I. Brătianu, în pofida multor agramatisme, explicabile pentru nivelul de 
pregătire şcolară a supraveghetorilor, a fost o mare revelaţie. Îndeplinindu-şi 
obligaţiile zilnice de supraveghere şi consemnând în rapoarte evenimentele diurne la 
care erau martori oculari, agenții de supraveghere au alcătuit un adevărat 
jurnal/diarum a celui supravegheat şi a familiei acestuia, fapt extrem de important sub 
raport istoric, absolut inedit până în prezent. Într-o viziune simplistă, liniară şi 
dinadins optimistă asupra a ceea ce au însemnat anii domiciliului obligatoriu pentru 
Gheorghe I. Brătianu (gen domiciliul obligatoriu pentru Lucrețiu Pătrăşcanu, în anii 
1941-1942) am invocat, în 2003, cu naivitate, deşi corect sub raport logic, posibila 
existență a unui jurnal al istoricului din anii claustrării sale în locuinţa din Bucureşti, 


strada Popa Chițu nr. 2615. Absolut fals! Avem acum dovada unui regim dur, în care, 


'5 Ibidem, f. 354; Funcţionarul S.A.R.T. (Societatea Anonimă Română de Telefoane) care deblocase 
telefonul (bănuim, absolut din motive profesionale) „a fost pedepsit”. Deblocarea s-a produs pe data de 
12 septembrie 1947, când a fost din nou blocat. 

14 Ibidem, vol. 5, f. 105. 

15 Aurel Pentelescu, Sub opresiunea comunistă, în vol. Petre Otu, Aurel Pentelescu, Gheorghe I. 
Brătianu. Istorie şi politică, Grupul Editorial Corint, Bucureşti, 2003, pp. 171-172. „Spre exemplu, nu 
ştim deocamdată un important adevăr: dacă Gheorghe I. Brătianu a ţinut sau nu un jurnal, un caiet de 
însemnări zilnice cum era în spiritul vremii (C. Rădulescu-Motru ş.a.) şi cum, de fapt, el însuşi ţinuse, 


ca adolescent, şi apoi ca sublocotenent de rezervă în anii Războiului Intregirii Neamului Românesc, la 


în anii 1947-1950, savantul a traversat multiple umilințe morale şi materiale, la abia 
împliniţi 50 de ani, în 10 februarie 1948, cu supraeforturi „făcându-şi lecţiile”15 
zilnice, după expresia sa, adică definitivând mai multe lucrări istoriografice capitale, 
între care La Mer Noir. Des origines à la conquête ottomane rămâne dominantă, 
redactând şi lucrarea Gândiri europene”. 

Cristian Vasile este cel dintâi care a semnalat public existenţa lucrării Gândiri 
europene de Gheorghe I. Brătianu, astfel: „Volumul 7 din dosarul 10.176 are ca dată a 
întocmirii 29 septembrie 1968 (corect: 1969 — n.n.) şi conţine o evidenţă a diverselor 
lucrări în manuscris găsite «în dosarele fond urmărire penală» şi aparținând unor 
autori precum Gh. Brătianu («Gândiri europene», manuscris ridicat cu ocazia 
percheziției domiciliare din 6 mai 1950), Lazăr Rosenbaum («Revoluţia de la 1848»), 
Gh. Antimirescu («Şcoala de învățători»), Ion Negoiţescu («Poezia României»), Iosif 
Frollo («În ce stadiu ne găsim noi cu Acţiunea Catolică») etc”!5. Autorul mai 
menţionează: „Documentele din dosar, emise de Consiliul Securităţii Statului, cuprind 
şi scurte biografii ale autorilor”!?. 

La 10 februarie 1998 Academia Română (preşedinte: academician Eugen 
Simion) a aniversat centenarul naşterii lui Gheorghe Brătianu cu o amplă sesiune de 
comunicări, între care şi Profesorul Gheorghe I. Brătianu — aşa cum l-am cunoscut 
de academician Cornelia Bodea. „În timpul claustrării în locuința sa din strada Popa 
Chițu — arăta acad. Cornelia Bodea — l-am putut vedea o singură dată. Ştiam însă, şi se 

confirmase, că cel puţin putea lucra (subl. n.)”” . Şi, în continuare: „A fost vremea în 


care şi-a completat şi finisat o parte din cursurile ţinute între 1940 şi 1947. Munca îi 


care participase. Suntem înclinați să credem mai degrabă că Gheorghe I. Brătianu nu a ținut un astfel de 
jurnal”. 

* A C.N.S.A.S., fond Penal, dosar nr. 356, vol. 5, f. 327. 

7 Idem, vol. 7, f. 1. 

8 Cristian Vasile, Dosarul anchetei Gheorghe I. Brătianu păstrat în arhiva Ministerului Justiţiei, în 


„Revista Istorică”, serie nouă, tom XIV, nr. 5-6, 2003, p. 64. 


” Ibidem. Precizăm că numitele biografii sunt note biografice sumare, utile în felul lor, menţionându- 
se: cu ce este cunoscut în evidenţa Securităţii, dacă are dosar de urmărire penală sau informativă şi 
unde se păstrează (atunci!) dosarele respective (nu la toți cei enumeraţi), precum şi alte detalii, mai 
puțin operante astăzi. 

* Majoritatea comunicărilor ştiinţifice ținute la această sesiune au fost tipărite în revista „Academica. 
Revistă de ştiinţă, cultură şi artă”, anul VIII, nr. 5 (89), martie 1998, p. 1, 16-24. 


?l Cornelia Bodea, Profesorul Gh.I. Brătianu — aşa cum l-am cunoscut, în „Academica...”, p. 18. 


era înlesnită cu deosebire de faptul că majoritatea izvoarelor bibliografice le avea în 


»2 Pentru a adăuga imediat: „Din manuscrisele care au 


biblioteca proprie (subl. n.) 
izbutit să apară postum, peste hotare, citez cu precădere: La Mer Noir. Des origines à 
la conquête ottomane, sub îngrijirea eruditului Père Vitalien Laurent, în 1969 la 
München (în Acta Historica IX a Societăţii academice dacoromana); Les assemblées 
d 'etats et les Roumains en Transylvanie, în „Revue des études roumaines” de la Paris, 
în 1974, 1975; Sfatul domnesc şi adunarea stărilor în Principatele Române, volum 
masiv tipărit la Évry, Compagnie française d impression, 1976, şi în 1977, în aceeaşi 
„Revue des ctudes roumaines”, studiul intitulat Aux origines des assemblées 
d'états”. 

În faţa acestei ample mărturii, nu ne îndoim câtuşi de puţin asupra faptului că 
domnişoara Cornelia Bodea, asistenta ilustrului profesor, l-a vizitat pe Gheorghe 
Brătianu „o singură dată” în timpul domiciliului său forţat din strada Popa Chițu nr. 
26, în perioada 15 august 1947-6 mai 1950. Rămâne de precizat locul unde această 
vizită s-a consumat, (în salon, la poartă, în curte etc.) întrucât măsurile restrictive erau 
drastice. La urma urmei, acest fapt are importanţă doar pentru acad. Cornelia Bodea, 
toată admirația noastră pentru gestul firesc al domniei sale de atunci. Ceea ce ne 
preocupă pe noi sunt condiţiile reale în care Gheorghe I. Brătianu „putea lucra”, care, 
după cum rezultă din documente, au fost realmente infernale, savantul traversând un 
zguduitor martiriu pentru a finaliza operele citate. În raport cu acest martiriu, expresia 
„Ştiam însă, şi se confirmase, că cel puțin putea lucra” induce o viziune chiar idilică 
asupra unei realități complet diferite. 

Din examinarea dosarului penal al lui Gheorghe I. Brătianu, perioada 
domiciliului obligatoriu, rezultă gradul militar, numele şi prenumele agenților 
supraveghetori ce au constituit postul fix de supraveghere a istoricului din strada 
(Biserica) Popa Chițu, nr. 26, Bucureşti. În ordinea intrării lor în rol aceştia au fost: 
plutonier major Prună Ilie, plutonier Ionescu Vasile, plutonier Caranfilide Stere, 
sergent major Cohn Hari (Hary), plutonier Penariu Ion, plutonier major Mihai Ion, 
plutonier Ilie M. Ion, plutonier Abraşu Ştefan. În perioadele pentru care nu deținem 


încă documente (1947 — noiembrie, decembrie; 1948 — ianuarie, februarie, martie, 


? Ibidem. 
* Ibidem. Citatul este reprodus ad literam şi în Cornelia Bodea, Gheorghe Brătianu — profesor 
universitar şi director al Institutului de Istorie Universală, în „Revista Istorică”, tom XIV, nr. 5-6, 


2003, p. 10. 


aprilie, iunie, septembrie; 1949 — aprilie, octombrie, noiembrie, decembrie; 1950- 
ianuarie etc.) este posibil să fi fost şi alți agenți supraveghetori în postul fix de 


supraveghere, cu schimbarea turei la 24 de ore. 


Nu rațiuni de protecție a persoanei lui Gheorghe I. Brătianu, cum i s-a spus la 
începutul perioadei domiciliului obligatoriu, au stat la baza acestei claustrări, ci teama 
că omul politic Gheorghe I. Brătianu ar putea încuraja şi orienta forțele considerate 
„reacționare” ale diverselor grupări politice anticomuniste şi antisovietice ale vremii, 
în primul rând cele liberale, care, după cum se ştie, fuseseră desființate ca structuri 
partinice. Direcţia Generală a Siguranţei Statului (viitoarea Direcţie Generală a 
Securităţii Poporului), la 15 august 1948, transmitea confidențial-personal 
Inspectoratului de Siguranţă al Capitalei, inspectorului general T. Sepeanu, ordinul 
prin care se cerea: „Vă rugăm luaţi măsuri să se supravegheze mai îndeaproape (subl. 
n.) numitul George Brătianu, întrucât este posibil ca el să primească sau să transmită 
directive unor membri din conducerea P.N.L. — Brătianu”. Răspunsul la acest ordin 
preciza: „În legătură cu activitatea politică a susnumitului (Gh. I. Brătianu — n.n.), s-a 
raportat pe linia buletinului informativ al acestui Inspectorat de Siguranţă, că numitul 
ar avea relaţiuni de activitate cu av.[ocatul] Gh. Slama, care duce o acţiune intensă de 

regrupare a elementelor brătieniste în jurul său”. Pentru a se adăuga imediat: 


„Modul de comunicare însă, între Gh. Slama şi Gh. Brătianu, nu poate fi decât D-na 
Elena Brătianu, care are completă libertate de mişcare, putând foarte uşor să ia contact 
cu orice persoană şi a transmite corespondențe scrise sau comunicări verbale soţului 
2326 


său”. Răspunsul amintit mai preciza: „Supravegherea activității politice a lui Gh. 


Brătianu se face pe linie informativă”?7. Se adăuga: „Se va raporta la timp util orice 
noi constatări în această problemă”? 

Între timp, în toamna anului 1948, Direcţia Generală a Siguranţei Statului a 
devenit Direcţia Generală a Securităţii Poporului, Inspectoratul de Siguranţă al 
Capitalei a devenit Direcţia Securităţii Capitalei, inspectorul T. Sepeanu a devenit 


locotenent-colonelul de Securitate T. Sepeanu ş.a.m.d. Drept urmare, Nota telefonică 


A CN.S.A.S., fond Penal, dosar nr. 356, vol. 5, f. 17. 
“ Ibidem, f. 18. 

* Ibidem. 

” Ibidem. 

% Ibidem. 


nr. 112/51.177 din 15 octombrie 1948 a Direcţiei Generale a Securităţii Poporului 
către Direcţia Securităţii Capitalei, sub semnătura colonelului de Securitate G. Birtaş, 
clama: „Cu onoare vă rugăm să binevoiţi a dispune să ni se raporteze regulat (subl.n.) 


»2 În mod practic, de la 


situația în postul de supraveghere a numitului Gh. Brătianu 
această dată, agenţii de supraveghere a lui Gheorghe I. Brătianu întocmesc, la ieşirea 
din serviciul de 24 de ore, rapoarte cât mai exacte despre cele văzute şi auzite în 
locuinţa istoricului, pe baza cărora se întocmeau notele-raport ale Direcției Securității 
Capitalei către Direcţia Generală a Securităţii Poporului. 

De precizat, în context, că fişa biografică informativă (nesemnată) privitoare la 
Gheorghe Brătianu, datată 4 octombrie 1948, şi care a stat (probabil) la baza Notei 
telefonice nr. 112/51.177 din 15 octombrie 1948 incrimina tendenţios şi în exces, în 
partea finală, activitatea istoricului, concluzionând, între altele: „A avut legături cu 
auto-mareşalul Antonescu, cu fostul prof. Mihail Antonescu, cu guvernul şi cu nemții, 
militând, prin urmare, cu intensitate, tot timpul, în orbita hitlerismului şi [în] vederile 
dictaturii”. 

Este lesne de sesizat că o astfel de incriminare aplica regimului de domiciliu 
obligatoriu a lui Gheorghe I. Brătianu o conotație eminamente politică, starea de 
claustrare/captivitate oferind avantaj sporit organelor de Securitate pentru a controla 
permanent, cu post fix „la vedere”, activitatea profesorului. Înăsprirea treptată a 
acestui regim de claustrare este, de asemenea, lesne de sesizat din lectura rapoartelor 
zilnice ale agenților supraveghetori, cât şi a altor documente emise de organele 
coercitive ale statului din perioada respectivă. Sistematizând, aceste documente, în 
ordinea emiterii lor, în principal au fost: 

a) Ordinul telefonic (nota de serviciu) din data de 19 august 1947 dat de 
Direcţiunea Generală a Poliţiei Siguranţei Statului către Inspectoratul de Siguranță al 


Capitalei (director: Bondrescu) prin care se stabilea domiciliu obligatoriu lui 


Gheorghe I. Brătianu”; 


Ibidem, vol. 4, f. 386. 
30 Ibidem, vol. 4, ff. 371-372. 
3! Ibidem, f. 342. 


b) Ordinul nr. 23.116. S. din 1 septembrie 1947, confidenţial, al Direcţiei 
Generale a Poliţiei Siguranţei Statului către Inspectoratul de Siguranţă al Capitalei 
prin care se cereau rapoarte zilnice privind supravegherea lui Gheorghe I. Brătianu”; 

c) Ordinul nr. 33.767.S. din 15 august 1948, confidențial-personal, al 
Direcţiei Generale a Siguranţei Statului către Inspectoratul de Siguranţă al Capitalei 
(inspector general: T. Sepeanu) prin care se cerea supravegherea „mai îndeaproape” a 
lui Gheorghe I. Brătianu”. 

d) Ordinul telefonic (notă telefonică) nr. 112/51.177 din 15 octombrie 1948 
dat de Direcţiunea Generală a Securității Poporului către Direcţiunea Securității 
Capitalei prin care se cerea „să ni se raporteze regulat situația în postul de 
supraveghere a numitului Gheorghe Brătianu”? 

Acestea sunt documentele (ordinele) ce au reglementat — dacă ne putem 
exprima astfel — intensitatea regimului de supraveghere a lui Gheorghe I. Brătianu, 
emise de Direcția Generală a Siguranţei Statului/Direcţia Generală a Securității 
Poporului. Alte documente/rezoluţii ale aceluiaşi organ de stat fac referire la suita 
interdicțiilor impuse savantului, între care: interzicerea deplasării la Biblioteca 
Academiei Române, însoțit de un agent, unde mai fusese în prima parte a anului 
194855; interzicerea ieșirii zilnice în oraş, la plimbare, însoţit de agent“; interzicerea, 
timp de mai bine de un an, până în noiembrie 1948, de a asculta la radio posturi 
străine — Radio Londra, Vocea Americii; tărăgănarea, timp de peste şapte luni de zile 
(din noiembrie 1948 până în 5 iulie 1949), deplasării la dentist (o adevărată dramă), 
însoţit de agent; amânarea sine die a venirii medicului (dermatolog) pentru a-l 
consulta pe bolnavul Gheorghe I. Brătianu ş.a. Rând pe rând i-au căzut câțiva dinți; 
durerile dentare deveniseră insuportabile. La 5 iulie 1949, după miezul nopții, 
Gheorghe I. Brătianu a coborât scările dinspre dormitor „zbierând şi țipând că îl doare 
gura (adică o măsea)””. Abia după acest incident Direcţia Generală a Securităţii 
Poporului a transmis Direcţiei Securităţii Capitalei aprobarea pentru a merge la 


dentist, în baza unei cereri mai vechi: „ Vi se comunică, că se aprobă susnumitului 


32 Ibidem, f. 349. 
Ibidem, vol. 5, f. 17. 
%4 Ibidem, vol. 4, f. 386. 
* Ibidem, f. 363. 

* Ibidem, f. 384. 

37 Ibidem, vol. 5, f. 345. 

(Gheorghe I. Brătianu — n.n.) să meargă la dentist. Se vor lua măsuri de pază 
necesare”55. Decizia este semnată de colonelul de securitate G. Birtaş, care este în 
fapt, răspunzător de toate vexaţiunile şi umilinţele la care a fost supus istoricul” în 
anii domiciliului obligatoriu“. 

Rapoartele înaintate la Direcţiunea Generală a Securităţii Poporului de către 
Direcțiunea Securităţii Capitalei prezintă continuitate calendaristică, ultimul raport 
depistat de noi în dosarul penal al lui Gheorghe I. Brătianu fiind datat 20 septembrie 
1949, penultimul la 21 iunie 1949, antepenultimul la 8 mai 1949 ş.a.m.d. Dacă în 
prima parte a perioadei domiciliului obligatoriu a lui Gheorghe I. Brătianu aceste 
rapoarte erau zilnice sau la 2-3 zile (în 1948, până spre sfârşitul anului), deja în anul 
1949 aceste rapoarte includeau 6-10 zile pentru ca penultimul raport să includă 42 de 
zile (tratate global)!, iar ultimul raport 90 de zile”. Faptul acesta poate fi interpretat 
nu atât ca o slăbire a interesului organelor de Securitate pentru omul politic Gheorghe 
I. Brătianu, cât mai ales (probabil) existenței unor priorități presante pe rol: depistarea 
şi încarcerarea unor elemente ostile regimului etc. Sistemul concentraționar deja creat 


pe tot cuprinsul ţării oferea soluția sigură, pentru organele represive ale statului, în 


% Ibidem, f. 267. 

* Martiri pentru Hristos, din România, în perioada regimului comunist, Editura Institutului Biblic şi 
de Misiune al Bisericii Ortodoxe Române, Bucureşti, 2007, p. 123-129 (fişa lui Gh. I. Brătianu 
realizată de Aurel Pentelescu). 

“ Florian Banu, Fişe biografice ale unor ofițeri superiori de securitate, în „Cetatea Bihariei”, nr. 
1/2006, seria a II-a, p. 96-97. Birtaş Gavrilă era născut la 12 octombrie 1905, la Baia Mare. Meseria sa 
de bază era cea de tâmplar. În 1945 ajunge lider de sindicat la Baia Mare şi se implică în anchetele 
ordonate de partidul comunist împotriva unor ierarhi greco-catolici cu manifestări anticomuniste. A 
intrat în M.A.I. în 1946, unde este numit curând şef al Poliţiei de Siguranţă Oradea. Este apreciat ca 
„element devotat, capabil, energic”. În consecință, la 28 august 1948, este numit director al Direcţiei 1 
Informaţi interne, din cadrul Direcţiei Generale a Securităţii Poporului, cu gradul de colonel. În această 
calitate a coordonat o serie de activități specifice, precum supravegherea Nunțiaturii Papale din 
Bucureşti, supravegherea şi reprimarea mişcării sioniste ş.a. A fost cel care a urmărit informativ figuri 
importante ale nomenclaturii comuniste, printre care şi Ion Gh. Maurer. După îndepărtarea lui Teohari 
Georgescu din funcția de ministru al Afacerilor Interne, Birtaş revine la conducerea Direcţiei Regionale 
de Securitate Oradea, pentru ca spre finele anului 1952 să fie scos din rândul cadrelor de securitate. 
Ocupă, apoi, funcţia de director al corpului de Control în Ministerul Gospodăririi Locale, iar în 1955 
este înaintat la gradul de general maior în rezervă. 

* A.C.N.S.A.S., fond Penal, dosar nr. 356, vol. 5, f. 233. 

* Ibidem, vol. 4, f. 445 sau vol. 5, f. 274. 

vederea lichidării oricăror acțiuni potrivnice regimului instituționalizat în anul 1948. 
Dovada elocventă a fost marea operație a Securităţii din noaptea de 5/6 mai 1950, 
căreia i-au căzut victime mulți „burghezi” şi „reacționari”, între care şi Gheorghe I. 
Brătianu. 

Precizăm, în context, toate aceste aspecte nu au liberalizat regimul de 
domiciliu forțat a lui Gheorghe I. Brătianu. Dimpotrivă, şirului interdicțiilor la care a 
fost supus s-au mai adăugat multiple alte tracasări şi vexaţiuni, precum şi lipsuri de 
ordin financiar dintre cele mai jenante. Între altele, agenţii supraveghetori nu au fost 
brute, în sensul de a-l maltrata fizic pe istoric şi soţia sa, dar nici îngeri nu au fost; în 
zelul lor de a se afirma în faţa şefilor, fiindu-le inoculată ideea suspiciunii (politice!) 
şi a luptei de clasă, s-au dedat la diferite injoncţiuni, inclusiv sustragerea de 
documente. În nota-raport către Direcţiunea Generală a Securităţii Poporului, semnată 
de locotenent-colonelul de Securitate T. Sepeanu şi căpitanul de Securitate V. Fenişan 
de la Direcţiunea Securității Capitalei, pentru data de 28 noiembrie 1948 se 
precizează: „Numitul Gheorghe Brătianu a urcat în dormitor şi a citit până la orele 
20.00, după aceea a luat masa şi ascultat la radio până la orele 23.00, când s-a culcat. 
După ce s-a culcat numitul Gh. Brătianu, cel care era în post (cel mai probabil 
plutonierul de Securitate V. Ionescu, întrucât acesta va mai proceda astfel; raportul 
său pentru data de 28 noiembrie 1948 nu se află în dosarul penal nr. 356 — n.n.), 
uitându-se într-o mapă pe care o uitase în bibliotecă, a găsit două articole din ziar din 
anul 1941, unul în limba germană şi altul în româneşte, care se anexează”. În 
raportul său pentru data de 14 decembrie 1948 plutonierul de Securitate V. Ionescu 
relata: „La ora 15.45 numita Elena Brătianu a plecat în oraş, iar numitul Gheorghe 
Brătianu a urcat în dormitor. Eu am intrat [în] bibliotecă [şi] am căutat într-o mapă 
de-a lui Gheorghe Brătianu. Am găsit un articol din ziarul „Curentul”, titulat (în 
sensul de condus/directorat — n.n.) de Pamfil Șeicaru, din 19 decembrie 1941, Marea, 
ca factor de apărare de Gheorghe Brătianu pe care îl anexez la acest raport“. 

Nu ştim cum va fi reacţionat Gheorghe I. Brătianu faţă de aceste sustrageri; le 
va fi cotat în „firescul” evenimentelor pe care le trăia, avea destule alte griji şi 
preocupări. lată o mostră, descrisă de plutonierul major de Securitate Prună Ilie în 


raportul său din data de 27 ianuarie 1949: „La orele 12.00 a venit o scrisoare de la 


8 Ibidem, vol. 4, f. 418. 
4 Ibidem, vol. 5, f. 104. 

copiii din Elveţia, unde spune că fetele (Maria şi Ioana — n.n.) învaţă bine şi că 
vacanţa şi-au petrecut-o împreună, fără fratele lor, Ion Gh. Brătianu, care se spune că 
ar fi plecat din Franţa în Egipt. Mai spune Gh. Brătianu că pe data de 25 [ianuarie] 
a.c. i-ar fi venit un aviz de la fisc pentru a plăti suma de 60.000 lei impozit 
profesional. lar Gh. Brătianu a început să spună: să poftească fiscul, că am să fac un 
scandal! [Am] să încep să urlu, să tip, să audă lumea, căci eu nu sunt vinovat, 
deoarece sunt cu domiciliul forţat de la data de 19 august 1947, şi ce fel de profesie 
pot plăti eu când mi s-a luat toată averea? Un medic sau un dentist nu are voie să vină 
la mine, dar fiscul, ca să mă supere şi să-mi facă numai rău, are voie, [şi asta] din 
greşeala unui ofiţer care, crezând că-mi face bine, a spus că eu am fost voluntar pe 
front (în Est — n.n.). La două săptămâni după această declaraţie, tot acest ofițer a văzut 
că a făcut o greşeală, recunoscând că nu este adevărată prima declaraţie, unde eu am 
dovedit şi din actele pe care le-am avut şi cu toate acestea tot mi s-a luat toată averea 
(moşia de la Răteşti, jud. Argeş — n.n.), rămânând să stau în casa soției mele“. Mi se 
mai spune de către domnii care vin în inspecţie (ofiţeri de securitate — n.n.) că eu aş fi 
protejatul guvernului, dar nu înţeleg ce fel de protejat [sunt] când nici medic 
(dermatolog — n.n.), nici dentist nu-mi vine”15. 

La 13 ianuarie acelaşi agent supraveghetor consemna în raportul său 
comentariile Elenei Brătianu pe aceeaşi temă, astfel: „[A] venit [la] ora 22.30 (din 
oraş — n.n.), foarte supărată, spunând că impozitul casei în loc să scadă, s-a mărit; nu 
sunt (în text: este) bani ca să-l achit, [iar] soţul meu [e] cu domiciliul forțat; ne-a luat 
totul, moşie, serviciu nu am, casă nu-mi dă voie şi nu mi-a dat voie s-o închiriez, ca să 
am cu ce plăti impozitele casei; nu are decât să mă închidă (...) lar Gheorghe Brătianu 
i-a răspuns [că] dacă te închide pe tine, eu stau aici. Dar Elena Brătianu i-a spus: dar 
tu eşti închis şi o duci prea bine, că eşti în casă; dacă nu m-ai ascultat când au plecat 
copiii (24 ianuarie 1944 — n.n.) să fi mers şi noi, că în România nu există patrioţi, aşa 


cum ai vrut tu să fii, cinstit, ca să nu-ţi părăseşti țara”. 


45 Petre Otu, Aurel Pentelescu, op. cit., pp. 48-60. Voluntarilor pe frontul de Est (vezi Ion Mihalache) li 
s-a confiscat averea. Gheorghe Brătianu a fost mobilizat ca ofiţer de rezervă. Cu toate eforturile depuse 
(fermă model etc.) şi dovezile (acte oficiale) că nu a fost voluntar pe frontul de Est, în anii 1941-1944, 
moşia de la Răteşti, jud. Argeş a fost confiscată. 

4 A.C.N.S.A.S., fond Penal, dosar nr. 356, vol. 5, f. 160. 

“ Ibidem, f. 138. 

Nu ştim dacă în consemnul postului fix, permanent, din strada (Biserica) Popa 
Chițu nr. 26, Bucureşti, unde Gheorghe I. Brătianu avea domiciliul forțat, 
conversațiile agenţilor supraveghetori cu soții Brătianu erau admise sau nu. Cert este 
că agenţii nu numai că ascultau ceea ce vorbesc/comentează cei doi în discuţiile lor, 
de regulă în timpul mesei de prânz, dar, de la caz la caz, intrau în discuţie, 
socotindu-se probabil ca fiind de ai casei; nu e mai puțin adevărat că soții Brătianu se 
adresau nu o dată agenţilor supraveghetori cu diverse rugăminți sau comentarii pe 
teme presante: situația lor financiară precară, trebuința de a merge la un medic etc. 
Nici comentariile pe teme politice interne sau internaționale n-au lipsit din astfel de 
conversații, dovada fiind faptul că ele au fost consemnate (în măsura gradului de 
pregătire şcolară şi a experienţei de viaţă a fiecăruia) de către agenții supraveghetori 
în rapoartele lor zilnice. Iată câteva mostre semnificative în acest sens. 

La 5 februarie 1949 plutonierul de Securitate Caranfilide Stere raportează în 
scris: „Şi am avut o conversaţie cu ei amândoi despre camerele [imobilului], că dacă, 
aşa-i (vor fi naţionalizate — n.n.), ea (Elena Brătianu — n.n.) nu o să le dea, că o să 
aducă neamurile în locuinţa ei, decât să bage străinii în casa ei. Şi ea mai spune că 
Gheorghiţă al ei e [un] prost, că să fi fost ea, nu şedea nici două minute în domiciliu 
forțat, că fugea, şi că comuniştii nu fac (în text: nu ţine) dreptate ca să poată [să] 
trăiască şi ei. Nu ca acum, le face, dar (în text: da) nu le dă dreptul la nimic (în text: 
nimică) ca să aibă şi ei un servici şi să poată să trăiască şi ei ca omu (sio ”®. 

Plutonierul de Securitate Ilie M. Ion a fost cât se poate de zelos în 
consemnarea, inclusiv a opiniilor proprii, în legătură cu Gheorghe I. Brătianu aflat sub 
supravegherea sa. În raportul din data de 27 iulie 1949 consemnează: „După masă a 
mai ieşit puțin prin curte şi a venit la aparatul de radio unde [a] ascultat (în text: 
asculta) posturi americane care atacă țările cu democrație populară chiar şi în limba 
română. Brătianu, cred că nu ar trebui să mai asculte asemenea posturi, care (în text: 
de unde) îl ţin (în text: ţine) la curent cu toți imperialiştii””. Este lesne de sesizat 
persuasiunea lozincilor propagandistice ale vremii asupra conştiinţei sale de agent în 
slujba Securităţii! În ziua următoare de tură, pe 29 iulie 1949, acelaşi agent consemna 
în raportul său: „Când a venit Elena Brătianu la [ora] 15.30, a început să spună că nu 


ştie ce să mai facă, că peste tot la conducere sunt numai nişte bandiți, că nu îi dă 


48 Ibidem, f. 173. 
# Ibidem, f. 325. 

nimeni nici o considerație şi nu are ce mai face decât să [se] otrăvească, că o să moară 
de foame [pentru] că nu mai are un ban în casă şi nici nu poate vinde nimic, că a mai 
dat mai multe lucruri în valoare de zeci de mii lei şi nu a mai luat nici bani, nici 
lucrurile; şi unde a reclamat nu i-a dat nici un concurs nimeni, că acum este disperată, 
nu ştie ce să mai facă, nu are altă soluţie decât să [se] omoare amândoi într-o bună zi, 
în casă”. Cu zel, dar şi cu oarecare ironie/viclenie, în data de 31 iulie 1949, 
plutonierul Ilie M. Ion consemna: „Nu ştiu de unde a făcut rost de bani, că văd că dă 
numai cu miile şi numai hârtii noi, că mai zilele trecute spunea (Elena Brătianu — n.n.) 
că trebuie să [se] otrăvească, că o să moară de foame, că nu mai au bani; acum îi văd 
foarte dispuşi (veseli)”S!. 

În acelaşi stil şi cu lux de amănunte plutonierul de Securitate Ilie M. Ion 
relatează în rapoartele sale zilnice felurite întâmplări şi comentarii ale soților 
Brătianu. La fel au făcut şi ceilalți agenți supraveghetori. Un fapt nu au cunoscut ei, şi 
anume că notele-raport ale Direcţiei Securității Capitalei către Direcţiunea Generală a 
Securităţii Poporului, semnate de T. Sepeanu, nu conţineau cel puțin în ultima parte a 
anului 1949, amănuntele relatate de ei (extrem de preţioase pentru noi astăzi, ca file 
de jurnal!) ci doar pe acelea care, potenţial, puteau fi argumente/exemple pentru 
incriminare. Semnificativ în acest sens este documentul nota-raport către Direcţiunea 
Securităţii Poporului din 20 septembrie 1949, astfel: „În perioada de la 21. VI. 1949 şi 
până în ziua de 19. IX. 1949 (90 de zile — n.n.) Elena Brătianu (soţia lui Gheorghe 
Brătianu) a plecat, ca de obicei, regulat în oraş, la cunoscuţii ei, ocupându-se şi cu 
vânzarea de lucruri din casă, pentru a avea bani necesari gospodăriei. Gheorghe 
Brătianu nu a ieşit în oraş decât la dentist, conform aprobării Dvs. De asemenea, a mai 
ieşit în mod special în oraş, în ziua de 12 august 1949, având un mandat de aducere la 
Tribunalul Militar, fiind audiat într-un proces cu criminali de război şi a fost însoțit de 
organele noastre”*?. 

În continuare, nota-raport din 20 septembrie 1949 a preluat, în sinteză, 
informațiile din amplul raport al plutonierului de Securitate Ilie M. Ion din 12 august 


1949, astfel: „După proces Gheorghe şi Elena Brătianu şi-au exprimat nemulțumirea 


față de Justiţia din R.P.R., afirmând că «aşa justiție nu am mai văzut, că te forțează 


50 Ibidem, f. 324. 
5! Ibidem, f. 323. 
“2 Ibidem, vol. 4, f. 445; Ibidem, vol. 5, f. 274. 

prin amenințare să spui adevărul». Elena Brătianu a afirmat că cei din justiția de azi 
nu cunosc legile şi libertăţile omului”™. Nota-raport se încheia cu o informaţie 
preluată din raportul plutonierului de Securitate Ilie M. Ion din data de 20 august 
1949, astfel: „De asemenea, Gheorghe Brătianu se arată foarte nemulțumit şi foarte 
îngrijorat că Oficiul de Închiriere îi va lua casa, la fel ca lui Vintilă [V.] Brătianu. 
Dacă se va întâmpla acest lucru, el spune că nu-i rămâne altceva decât să se 
otrăvească”s*. 

Precizăm că plutonierul Ilie M. Ion, intrat în rolul de agent supraveghetor a lui 
Gheorghe I. Brătianu în iulie 1949, a fost în seria ultimă a „cronicarilor”. Zelul său în 
a consemna, deşi agramat, mulțimea detaliilor îl arată cu „vocaţie” pentru meseria 
prestată, la fel ca şi, cum s-a arătat, plutonierul de Securitate Ionescu Vasile, care 
cotrobăia prin hârtiile profesorului. De fapt, colegul său de schimb, plutonierul 
Abraşu Ştefan, în raportul său din 27 august 1949, oferă „cheia” comportamentului 
lor, ca subofiteri de Securitate, astfel: „Susnumita (Elena Brătianu — n.n.) spune că de 
când au plecat Penariu (11 iulie 1949 — n.n.) şi Mihai (1 august 1949 — n.n.) femeia de 
serviciu nu mai vorbeşte cu ei aşa cum vorbea în trecut, spunând, [către ea] că te-ai 
dat după agenţii noi care au venit acum, eşti şi tu cu ei şi faci ce spun ei”s5. 

În rapoartele zilnice ale agenţilor supraveghetori sunt monitorizate pe ore şi 
minute o sumedenie de fapte din viaţa de toate zilele ale soților Gheorghe şi Elena 
Brătianu: când Elena Brătianu a plecat în oraş şi când s-a înapoiat, dacă a rămas peste 
noapte la cunoscuţi şi ce avea la ea (pachete cu cărți, plasă cu lucruri de vânzare etc.), 
când a plecat şi când a venit; dacă Elena Brătianu s-a certat cu jupâneasa şi pe ce 
temă; la ce oră soții Brătianu au servit masa, împreună sau nu; la ce oră au urcat în 
dormitor ş.a.m.d.. Cu minuţiozitate, zilnic, agenţii supraveghetori au consemnat 
situația savantului istoric: de la ce oră până la ce oră a scris sau a citit în birou; de la 


ce oră până la ce oră a ascultat posturile de radio româneşti sau străine; de la ce oră 


5 Ibidem. 

* Ibidem. 

55 Ibidem, vol. 5, f. 294. 

* Viaţa lui Gheorghe Brătianu nu poate fi înțeleasă în afara familiei sale, mai ales în anii domiciliului 
obligatoriu. Cu toate acestea, am considerat că nu este scopul studiului de față să stăruim şi să 
concluzionăm asupra comportamentului Elenei Brătianu în raport cu situația creată prin claustrarea 
soțului ei, în sensul de a da crezare sau nu faptelor descrise în notele informative sau în rapoartele 


zilnice ale agenţilor supraveghetori, ne lipsesc argumentele. 

până la ce oră a ieşit în curte, ca să facă gimnastică, să se plimbe, să măture curtea, să 
bată covoare etc. Ne gândim că, în momentul în care se va dispune de toate aceste 
rapoarte zilnice ale agenţilor supraveghetori s-ar putea contabiliza, pe tipuri de 
activitate, regimul de claustrare. Ar interesa, în mod deosebit, durata consacrată 
cititului şi scrisului. Oricum, condiţiile nu au fost prielnice, stimulatoare pentru munca 
ştiinţifică. Numai o voință puternică şi o disciplină pe măsură în ale scrisului şi în 
programul zilnic l-au făcut apt să traverseze cei aproape trei ani de claustrare, unde, 
între altele, cum s-a văzut, lipsurile materiale au fost presante, durerile de dinţi şi 
măsele aproape permanente, tracasările fiscale şi imobiliare la fel. Valoarea lucrărilor 
ştiinţifice redactate sau finalizate de savant includ — fără o declaraţie expresă a 
acestuia în acest sens — un efort realmente supraomenesc, de martir. 

Omul Gheorghe I. Brătianu răzbate din multiple relatări ale agenților 
supraveghetori în rapoartele zilnice, dincolo de aspectul lor bolovănos şi agramat al 
acestora. Iată câteva exemple şi excerpte. În Ajunul Crăciunului — 24 decembrie 1948: 
„La ora 18.00 numita [Elena Brătianu] a plecat la telefoane să dea un telefon în 
Elveţia [ca] să vorbească cu copiii săi ce se află în Elveţia pentru studii şi la ora 20.35 
a sosit acasă. În acest timp numitul Gheorghe Brătianu a coborât în sufragerie să 
servească masa, luând masa împreună. Au mai stat de vorbă, după aceea au urcat în 
dormitor. Au aranjat împreună pomul de Crăciun [pe] care l-au făcut în dormitor. 
După ce l-au făcut, m-au chemat şi pe mine să-l văd. Numita Elena Brătianu a spus că 
numitul [Gheorghe] Brătianu a cerut să-i facă pom de Crăciun, că dânsul are 


257 Plutonierul de 


suspiciuni prin acest obicei, că îi merge mai bine în anul ce vine 
Securitate V. lonescu mai preciza: „M-am dus şi am văzut pomul, şi pe perete, lângă 
pom, un tablou al fostei (în text: a fosta) Regine Maria. După aceea eu am plecat, iar 
numiții s-au culcat”s$. 

Cu circa zece zile în urmă, în data de 13 decembrie 1948, o situaţie dramatică: 
„La orele 11.30 a venit din partea fiscului pentru impozitul profesional. Numitul Gh. 
Brătianu a spus agentului fiscal că nu numai profesează de la 19 august 1947, 
spunându-i că are domiciliu forțat şi averea lui personală este confiscată. Casa, 
împreună cu mobila este a soției sale care este cetățeană franceză. Agentul fiscal între 


timp a făcut un proces verbal de lucrurile ce se găsesc (în text: găseşte) în casă şi l-a 


57 A CN.S.A.S., fond Penal, dosar nr. 356, vol. 5, f. 115. 
58 . 
Ibidem. 

dat numitului Gh. Brătianu să iscălească. După plecarea acestuia, Gheorghe Brătianu 
citind mai bine copia lăsată şi-a dat seama că a fost indus în eroare, de unde a început 
să țipe şi să se bată cu pumnii în cap. La ora 14.00 Elena Brătianu s-a înapoiat din 
oraş, iar numitul Gheorghe Brătianu a început să plângă, povestindu-i tot ce s-a 
întâmplat, la care Elena Brătianu a spus că are să facă o întâmpinare în acest sens”*?. 

La începutul lunii septembrie 1949, o scenă în care se regăsesc toți membrii 
familiei, astfel: „Numitul Gheorghe Brătianu a ieşit în curte la ora 10.00 şi (în text: 
de) a astupat la adăpostul din curte până la ora 13.00. În acest timp a primit de la poştă 
două plicuri din Elveţia. Într-unul au fost mai multe fotografii de la fiica mai mică 
(Ioana, născută la 4 august 1929, deci avea 20 de ani — n.n.). După masă a ascultat la 
radio cu soţia, citind scrisorile (care probabil erau în limba franceză — n.n.). Numita 
Elena Brătianu îmi spune că fata mai mică cere să plece din Elveția de la şcoală în 
Franţa la [o] altă şcoală şi fata cea mare (Maria, născută la 28 iunie 1928 — n.n.) a fost 
cerută în căsătorie de prinţul Danemarcei”%. 

Imaginaţi-vă pe Gheorghe I. Brătianu, în vârstă de 51 ani, trăgând la lopată 
timp de trei ore consecutive pentru a astupa un adăpost făcut în timpul războiului spre 
a se feri de bombardamentele aeriene americano-britanice, în prima parte a anului 
1944 (4 aprilie-20 august) şi de cele germane după lovitura de stat de la 23 august 
1944! EI, care condamnase cu vehemență aceste bombardamente cu caracter terorist 
în paginile ziarului „Curentul”, în 1944“, şi pentru care se proferaseră injuriile 
amintite din ziarul „Scânteia”, în septembrie 1944, astupa adăpostul — semn decisiv, 
spunem noi acum, că războiul se încheiase; pentru Gheorghe I. Brătianu era o muncă 
ce îl deconecta, ca şi bătutul covoarelor sau măturatul aproape zilnic prin curte. 

Numeroasele arestări realizate de Securitate în noaptea de 5/6 mai 1950 au 
reuşit prin surprindere, fiind declanşate într-un moment când cei implicați (oameni 


politici, oameni de cultură, generali şi ofiţeri, ierarhi şi preoți) se aşteptau cel mai 


° Ibidem, vol. 4, f. 431. 

© Ibidem, vol. 5, f. 287. 

6l Gheorghe I. Brătianu, Scrisoare deschisă domnului W.G. Leland, preşedintele Comitetului 
Internaţional al Științelor Istorice, Washington, în „Curentul”, anul XVII, nr. 5810, 21 aprilie 1944, p. 
1; vezi şi studiul nostru Bombardamentele aeriene anglo-americane asupra teritoriului României în 
perioada aprilie-august 1944. Atitudinea lui Gheorghe I. Brătianu faţă de acestea, în Aurel Pentelescu, 
În faţa istoriei. Gheorghe I. Brătianu (1898-1953), Editura Dacia, Cluj-Napoca, 2003, pp. 93-110; 144- 
150. 

puţin. Dosarul penal nr. 356, cercetat de noi conţine mai multe documente privitoare 
la Gheorghe I. Brătianu în acest sens, între care nota olografă din data de 6 mai 1950 
prin care: „Se depune al arestul M.A.I. numitul Gh. I.C. Brătianu pentru cercetări” ®. 
Transportat la închisoarea deținuților politici de la Sighetu Marmaţiei a suferit timp de 
aproape alţi trei ani regimul concentraționar de temniță grea. A sfârşit la 55 de ani în 


celula nr. 73 a acelei închisori sinistre. 


Publicat în „Orizont XXI”, Fundaţia Valeriu Florin Dobrinescu, Editura 


Delta Cart Educaţional, Piteşti, anul II, nr. 5, martie 2007, pp. 39-51. 

